Source: https://www.riigiteataja.ee/akt/411072018002
Timestamp: 2018-11-18 23:20:51+00:00
Document Index: 5600085

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 2', '§ 3', '§ 2', '§ 4', '§ 5', '§ 6', '§ 2', '§ 2', '§ 7', '§ 8']

§ 2 Erateel tasuta lumetõrje teenuse saamise nõuded
§ 3 Aiandusühistu teel tasuta lumetõrje saamise erisused
§ 4 Tasuta lumetõrje teenuse osutamise tingimused
§ 5 Tasuta lumetõrje teenuse osutamise taotlemine
§ 6 Tasuta lumetõrje teenuse osutamise otsustamine
§ 7 Tasuta lumetõrje teenuse osutamise lõpetamine
RT IV, 11.07.2018, 2
Vastu võetud 27.06.2018 nr 37
jõustumine 15.07.2018
(1) Määrusega kehtestatakse Saue vallas asuvatel avalikuks kasutamiseks määramata erateedel Saue valla poolt tasuta talvise teehoolduse teenuse (edaspidi tasuta lumetõrje teenus) tegemise tingimused ja kord.
§ 2. Erateel tasuta lumetõrje teenuse saamise nõuded
(1) Tasuta lumetõrje teenust on õigus saada Saue vallas asuva kinnistu omanikul, kaasomanikul või kinnistul asuvat majapidamist alalise elukohana kasutaval isikul, kelle elukoht on Eesti rahvastikuregistri kohaselt registreeritud sellele kinnistule ja keda ei ole loetud korraldatud jäätmeveoga mitteliitunuks põhjusel, et kinnistul ei elata või seda ei kasutata.
1) tee servad ja tee ääres asuvad kraavid on tähistatud viisil, mis tagab tee asukoha määratavuse pimeda ajal ja lumekihi paksusest hoolimata (tähistuseks on soovitav kasutada puidust või plastikust, vähemalt 1,5 meetri kõrguseid, otsast helkurribaga teibaid);
2) tee servad on takistustest puhastatud või need (nt ilupõõsad, puuistikud, truubiotsad, kivid, kiviparkett jms) peavad olema märgistatud viisil, mis tagab nende nähtavuse pimeda ajal ja lumekihi paksusest hoolimata;
3) tee kohalt on eemaldatud puude oksad minimaalselt 4 meetri kõrguselt ja tee laiusest laiemalt vähemalt 1,5 meetri ulatuses mõlemalt poolt teed;
4) tee kõrval on ruumi, kuhu lund lükata;
5) tee laius ja kurvikõverad võimaldavad lumetõrjetehnika liikumist ning lumetõrje ohutut tegemist;
(3) Tasuta lumetõrje teenust ei osutata erateel, mis asub kogu pikkuses avalikult kasutatava teega piirneval kinnistul ning kinnistul asuv eluhoone on avalikust teest vähem kui 50 meetri kaugusel mööda nimetatud erateed.
(4) Tasuta lumetõrje teenust võidakse erandina osutada ka lõikes 2 sätestatud tingimustele mittevastavate erateede osas või hilinenult esitatud taotluse puhul, kui selleks on mõjuvad põhjused, milleks on eelkõige taotleja või tema leibkonnaliikme halb tervislik seisund, kõrge iga, sotsiaalne seisund või muu sarnane olukord.
§ 3. Aiandusühistu teel tasuta lumetõrje saamise erisused
(1) Tasuta lumetõrje teenust osutatakse nende aiandusühistute siseteedel, mille territooriumil elab vähemalt 15 Eesti rahvastikuregistri järgi Saue valda registreeritud elanikku või vähemalt viies aiandusühistu territooriumil asuvas erinevas elamus on Eesti rahvastikuregistri andmetel Saue valda registreeritud elanikud.
(2) Tasuta lumetõrje teenust osutatakse aiandusühistu teel, kus ei esine takistusi, millised on loetletud § 2 lõike 2 punktides 1-5 ning:
1) tee on lumetõrje teostamise hetkel avatud avalikuks kasutamiseks, st sissepääsu aiandusühistu territooriumile ei ole piiratud väravate või muude füüsiliste tõketega või keelavate liiklusmärkidega. Käesolevas punktis kirjeldatud tõkendi esinemisel katkeb teenuse osutamine (teehooldaja ei teosta lisategevusi nagu värava avamine vms);
2) lumetõrjet ei sega teel parkiv(ad) sõiduk(id) või muud teemaale paigutatud takistused.
§ 4. Tasuta lumetõrje teenuse osutamise tingimused
(2) Tasuta lumetõrje teenuse osutamisel tuleb tööd lõpetada 36 tunni jooksul pärast lumesaju või tuisu lõppemist. Kui vajalikuks osutub eritehnika (ekskavaator vms) kasutamine, siis pikeneb tähtaeg 96 tunnini.
(3) Tasuta lumetõrje teenus ei sisalda libedusetõrjet, sulailmadega läbivajunud teel tekkinud lörtsikihi eemaldamist ega lume laadimist ning äravedu.
(4) Tasuta lumetõrje teenuse osutaja ei vastuta kahju tekitamise eest tee omanikule või taotlejale, kui kahju tekkimise põhjustas eratee seisundi mittevastavus määruse või muude õigusaktide nõuetele (nt ebatasane tee, rööpad, vajumised).
(6) Tasuta lumetõrje teenuse osutamise taotlemisel nõustub taotleja teenuse osutamisega käesolevas paragrahvis sätestatud tingimustel.
§ 5. Tasuta lumetõrje teenuse osutamise taotlemine
(1) Tasuta lumetõrje teenuse saamiseks tuleb esitada Saue valla ametiasutusele Saue Vallavalitsusele (edaspidi vallavalitsus) vormikohane taotlus hiljemalt iga aasta 1. septembriks.
§ 6. Tasuta lumetõrje teenuse osutamise otsustamine
(1) Vallavalitsuse määratud ametnik kontrollib taotluse, taotleja ja eratee vastavust määruses sätestatud nõuetele, hindab § 2 lõike 4 alusel esitatud taotluse põhjendatust ning puuduste esinemise korral annab taotlejale täiendava mõistliku tähtaja puuduste kõrvaldamiseks.
(2) Teenuse osutamise taotluse rahuldamise või rahuldamata jätmise otsustab vallavalitsuse määratud ametnik eratee lisamisega või lisamata jätmisega valla teede lumetõrje nimekirja.
5) tasuta lumetõrje teenust taotletakse õuealale või erateele, mis ei vasta määruse § 2 lõikes 2 sätestatud tingimustele;
(6) Taotluse rahuldamata jätmisest teavitab vallavalitsuse määratud ametnik taotlejat kirjalikult.
§ 7. Tasuta lumetõrje teenuse osutamise lõpetamine
(2) Vallavalitsuse määratud ametnik teavitab tasuta lumetõrje teenuse saajat teenuse osutamise lõpetamisest kirjalikku taasesitamist võimaldavas vormis.
(1) Vallavalitsus määrab haldusmenetluse seaduse § 8 lõike 2 alusel ametniku, kes menetleb tasuta lumetõrje teenuse osutamise taotlusi, otsustab taotluste rahuldamise ja lisab teed lumetõrje nimekirja või otsustab taotluse rahuldamata jätmise ning teavitab sellest taotlejat.
(2) Vallavalitsus kinnitab tasuta lumetõrje teenuse saamise taotluse vormi.
(3) Tunnistada kehtetuks Saue Vallavolikogu 21.06.2012 määrus nr 14 „Saue valla erateedel tasuta talvise teehoolduse tegemise kord“.
(4) Tunnistada kehtetuks Saue Vallavolikogu 25.10.2012 määrus nr 20 „Saue valla aiandusühistute teedel tasuta talvise teehoolduse tegemise kord“.
(5) Määrus jõustub 15. juulil 2018.